section_heading: Tina Bauer-Fijan
paragraph_text: Kada je Lidija zbog posla odlučila odseliti iz Zagreba, Tina ju je preklinjala da je ne vodi sa sobom kako bi mogla biti s Dejanom. Lidija je otišla, a Tina ostala i uselila kod Jakova Barišića, bivšeg Leonovog dečka, nastojeći biti što više uz Dejana i pomoći mu u glazbenoj karijeri. Raspadom Dejanovog benda, rastali su se i Dejan i Tina. Tinu su povrijedile Dejanove optužbe da je preplitka da bi ostala uz njega sada kada je njegov fizički izgled narušen. Boljelo je, zato što je bilo blizu istine. Osjećajući se gore nego ikad, Tina je odlučila okrenuti leđa manekenstvu koje je do sada obožavala kako bi dokazala svoju zrelost. Tina počinje tražiti novi pravac u životu. Završava večernju školu i počinje shvaćati da nikada neće živjeti život pod svjetlima pozornice – ni kao model, ni kao pjevač.